SVOA แรลลี่ 4 วัน 29% คาดนลท.เก็งงบ Q1 เด่น รับตุนสต๊อกสินค้าล้น ไร้กระทบสงคราม-เงินเฟ้อ
SVOA แรลลี่ 4 วัน พุ่ง 29% คาดนลท.เก็งงบ Q1 โบรกชี้ไม่ได้รับรับผลกระทบสงคราม-เงินเฟ้อ ซึ่งเป็นหุ้นปลอดภัย แนะนำ “ซื้อ” ราคาเป้าหมาย 4.20 บ.
SVOA แรลลี่ 4 วัน พุ่ง 29% คาดนลท.เก็งงบ Q1 โบรกชี้ไม่ได้รับรับผลกระทบสงคราม-เงินเฟ้อ ซึ่งเป็นหุ้นปลอดภัย แนะนำ “ซื้อ” ราคาเป้าหมาย 4.20 บ.
4 เม.ย. 2565

ผู้สื่อข่าวรายงานว่าวันนี้ (4 เม.ย. 2565) ราคาหุ้นบริษัท เอสวีโอเอ จำกัด (มหาชน) หรือ SVOA ณ เวลา 10:23 น. อยู่ที่ระดับ 4.16 บาท เพิ่มขึ้น 0.36 บาท หรือ 9.47% โดยทำจุดสูงสุดที่ 4.34 บาท และทำจุดต่ำสุดที่ 3.94 บาท ด้วยมูลค่าการซื้อขาย 995.44 ล้านบาท

ทั้งนี้ราคาหุ้น SVOA ปรับตัวขึ้นมาต่อเนื่อง 4 วันติดนับตั้งแต่ราคาหุ้นปิดที่ระดับ 3.22 บาท เมื่อวันที่ 29 มี.ค. 2565 คิดเป็นการปรับตัวเพิ่มขึ้น 0.94 บาท หรือคิดเป็น 29.19%
นายพิสุทธิ์ งามวิจิตวงศ์ ผู้อำนวยการอาวุโส ฝ่ายวิเคราะห์หลักทรัพย์ บล.กสิกรไทย กล่าวว่า คาดจะมาจากการเก็งกำไรในผลประกอบการไตรมาส 1/2565 ที่คาดว่าจะดีกว่าช่วงเดียวกันของปีก่อน เนื่องจากมีการสต็อกสินค้าไว้ค่อนข้างมากมาตั้งแต่ปลายปี 2564 ทำให้ไม่ได้รับผลกระทบจากวิกฤติชิปขาดแคลน รวมถึงยังเป็นหุ้นกลุ่มปลอดภัยจากสงครามระหว่างรัสเซียและยูเครน และเงินเฟ้อที่พุ่งขึ้น
ส่วนบล.ทรีนีตี้ ระบุในบทวิเคราะห์ (29 มี.ค.2565) ว่า บริษัทฯ ประกอบธุรกิจด้านการจัดหาผลิตภัณฑ์ระบบคอมพิวเตอร์และอุปกรณ์ IT ที่มีคุณภาพและราคาเหมาะสมตรงตามความต้องการ เพื่อเสนอให้แก่หน่วยงานราชการและองค์กรเอกชน โดยนำเสนอขายเป็นโครงการระบบเบ็ดเสร็จ พร้อมทั้งทำการติดตั้งและบริการหลังการขายตลอดระยะเวลาการใช้งานตามสัญญา ทั้งนี้ทางฝ่ายวิจัยคาดว่าจะได้รับโปรเจกต์ใหญ่จาก hardware replacement cycle/upgrade จากรัฐบาล รัฐวิสาหกิจ และธนาคาร
ทั้งนี้ประเมินกำไรปี 2565 ที่ 264 ล้านบาท เพิ่มขึ้น 65.40% ส่วนปี 2566 กำไรจะอยู่ที่ 315 ล้านบาท เพิ่มขึ้น 19% ทำออลไทม์ไฮตามลำดับ ซึ่งเติบโตมาจากทั้งกำไรของบริษัทฯ ที่เพิ่มขึ้น และส่วนแบ่งกำไรจากบริษัทร่วม IT CITY และ LEAST IT ที่เพิ่มขึ้น โดยคาดรายได้ของบริษัทฯ จะเติบโต 26% จากโอกาสที่งานใหญ่เพิ่มขึ้นในปีนี้ หลังการขยายฐานเข้าปรับงานในกลุ่มธุรกิจประกันภัยและโรงพยาบาล จากเดิมที่รับงานวางระบบให้กับกลุ่มธนาคารและสถาบันการเงิน ซึ่งจะเป็นตัวหนุนรายได้และส่วนแบ่งกำไรจากบริษัทร่วมขึ้นมาเป็น 122 ล้านบาท เพิ่มขึ้น 542% และ LEAST IT จะกลับมาทำกำไรในปีนี้ หลังจากขาดทุนจากปีที่แล้วเนื่องจากตั้งผลขาดทุนด้านเครดิตไว้สูง แนะนำ ซื้อ ราคาเป้าหมาย 4.20 บาท